Coordonatorul ONU pentru Sudan şi-a exprimat îngrijorarea maximă privind luptele din regiunea sudaneză Darfur, informează Rador Radio România.
Coordonatorul umanitar al ONU pentru Sudan, Clementine Nkweta-Salami, a declarat că este îngrijorată de recentele lupte din el-Fasher, ultimul oraş major din regiunea Darfur aflat încă sub controlul armatei sudaneze.
În ultimele săptămâni, forţele paramilitare RSF (Forţa de Sprijin Rapid) au înconjurat oraşul.
Clementine Nkweta-Salami a mai spus că este tulburată de informaţiile potrivit cărora RSF a lansat atacuri în zonele dens populate, informează BBC.